pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ตร. สรุปผลการปฏิบัติ CURFEW คืนที่สาม (วันที่ 5 เม.ย. 63) [สำนักงานตำรวจแห่งชาติ]
วันจันทร์ที่ 6 เมษายน 2563
โฆษก ตร. สรุปผลการปฏิบัติ CURFEW คืนที่สาม (วันที่ 5 เม.ย. 63) [สํานักงานตํารวจแห่งชาติ]
โฆษก ตร. สรุปผลการปฏิบัติ CURFEW คืนที่สาม (วันที่ 5 เม.ย. 63)
รัฐบาลไทย-ข่าวทำเนียบรัฐบาล-  “ไอแบงก์ ประกาศ 26 ตุลาคม ปิดทำการทุกสาขา วันพระราชพิธีถวายพระเพลิง”
วันพุธที่ 11 ตุลาคม 2560
“ไอแบงก์ ประกาศ 26 ตุลาคม ปิดทําการทุกสาขา วันพระราชพิธีถวายพระเพลิง”
ไอแบงก์ ประกาศ 26 ตุลาคม ปิดทําการทุกสาขา วันพระราชพิธีถวายพระเพลิง
ธนาคารอิสลามแห่งประเทศไทย (ไอแบงก์) ประกาศปิดทําการสํานักงานใหญ่ และสาขาทั่วประเทศ ในวันที่ 26 ตุลาคม 2560 วันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช เพื่อเป็นการแสดงความอาลัยแด่พระบาทสมเด็จพระปรมินทรมหาภูมิพลอดุลยเดช
ทั้งนี้ลูกค้าสามารถทําธุรกรรมทางการเงินผ่านเครื่องอิเล็กทรอนิกส์ ATM ได้ตามปกติ และจะเปิดให้บริการตามปกติในวันที่ 27 ตุลาคม 2560 เป็นต้นไป สอบถามรายละเอียดเพิ่มเติมได้ที่ Ibank Call Center 1302
https://www.bot.or.th/Thai/FinancialInstitutions/SFIHoliday/Pages/2017.aspx
รัฐบาลไทย-ข่าวทำเนียบรัฐบาล-จุติลุยงาน พร้อมน้อมนำพระราชดำรัสในหลวงรัชกาลที่ 10 ให้ทุกคนช่วยเหลือกันเพื่อความมั่นคงและเจริญรุ่งเรืองของประเทศ
วันอังคารที่ 30 กรกฎาคม 2562
จุติลุยงาน พร้อมน้อมนําพระราชดํารัสในหลวงรัชกาลที่ 10 ให้ทุกคนช่วยเหลือกันเพื่อความมั่นคงและเจริญรุ่งเรืองของประเทศ
จุติลุยงาน พร้อมน้อมนําพระราชดํารัสในหลวงรัชกาลที่ 10 ให้ทุกคนช่วยเหลือกันเพื่อความมั่นคงและเจริญรุ่งเรืองของประเทศ
วันที่ 29 ก.ค. 62 เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ลงพื้นที่ตรวจเยี่ยมสถานคุ้มครองและพัฒนาคนพิการบ้านเฟื่องฟ้า จังหวัดนนทบุรี ในสังกัดกรมส่งเสริมและพัฒนาคุณภาพชีวิตคนพิการ (พก.) เนื่องจาก กระทรวง พม. มีภารกิจหลายด้านในการดูแลประชาชนทุกกลุ่มเป้าหมาย จึงจําเป็นต้องมีการจัดลําดับความสําคัญและความเร่งด่วนของงาน เนื่องจากทุกคนต้องการความช่วยเหลือ ซึ่งเราจะไม่ทิ้งใครไว้ข้างหลัง ทั้งนี้ เราทุกคนต้องช่วยกันคิดช่วยกันทําตามพระราชดํารัสของพระบาทสมเด็จพระวชิรเกล้าเจ้าอยู่หัวที่ให้คนไทยทุกคนตระหนักในหน้าที่ของตนเพื่อทําให้ประเทศชาติมีความมั่นคงและเจริญรุ่งเรือง โดยขอให้ทุกคนเข้ามาช่วยคนที่ต้องการความช่วยเหลือให้ได้รับความสนใจและความรักจากสังคม ซึ่งเชื่อว่า การบริจาคเงินสกุลบาทจะสามารถเปลี่ยนเป็นเงินสกุลบุญ เพื่อส่งผลให้มีความสุขความเจริญทั้งในปัจจุบันและอนาคต
สําหรับกิจกรรมในวันที่ 29 ก.ค. ที่ผ่านมา ซึ่งตรงกับวันหยุดชดเชยเนื่องในโอกาสวันเฉลิมพระชนมพรรษาในหลวงรัชกาลที่ 10 มีการแสดงประกอบเพลงจากกลุ่มเด็กในอุปการะด้วยสีหน้าและท่าทางที่สดใสร่าเริง และมีการแสดงกิจกรรมฝึกทักษะด้านการใช้สายตา กล้ามเนื้อ และการฝึกสมาธิ อาทิ การร้อยลูกปัด การระบายสี และการต่อภาพ เป็นต้น อีกทั้งเยี่ยมชมการดําเนินงาน ได้แก่ การฟื้นฟูสมรรถภาพทางร่างกาย กายภาพบําบัด กิจกรรมบําบัด การรักษาพยาบาล และการจัดหาอุปกรณ์เครื่องช่วยความพิการ ซึ่งเป็นการฝึกทักษะการเคลื่อนไหว การพูด การสื่อสาร การเรียนรู้ และทักษะทางสังคม นอกจากนี้ ก่อนเดินทางกลับ ได้มอบเสื้อโปโลสีเหลืองประดับตราสัญลักษณ์พระราชพิธีบรมราชาภิเษกให้กับเจ้าหน้าที่และเด็ก เพื่อร่วมเฉลิมฉลองเนื่องในโอกาสวันเฉลิมพระชนมพรรษา และปลูกฝังให้เด็กมีความเข้าใจและเห็นถึงความสําคัญของสถาบันพระมหากษัตริย์ พร้อมทั้งร่วมประชุมกับเจ้าหน้าที่เป็นเวลากว่าครึ่งชั่วโมง โดยกําชับเรื่องการขับเคลื่อนงานในภาพรวม ด้วยการบูรณาการความร่วมมือกับภาคีเครือข่ายภาคเอกชนในรูปแบบของ Friend of พม.
สําหรับบ้านเฟื่องฟ้าเป็นสถานสงเคราะห์ที่รับผิดชอบอุปการะเลี้ยงดูเด็กอ่อนพิการทุกประเภท ทั้งชายและหญิงอายุแรกเกิดถึง 7 ปี (หรืออายุมากว่า 7 ปี ขึ้นไป หากจําเป็นต้องได้รับการดูแลหรือพัฒนา) จากทั่วประเทศที่ประสบปัญหาความเดือดร้อนในสังคม เช่น ถูกทอดทิ้ง ครอบครัวประสบปัญหาฐานะยากจน ถูกทารุณกรรม และอื่นๆ ก่อนย้ายเข้ารับการสงเคราะห์ในสถานคุ้มครองฯ ตามสภาพความพิการ โดยมีเด็กในอุปการะเป็นเด็กชาย จํานวน 240 คน เด็กหญิง จํานวน 146 คน รวมทั้งสิ้น 386 คน แบ่งเป็นประเภทความพิการ ได้แก่ พิการทางการเห็น ทางการได้ยิน หรือสื่อความหมายทางการเคลื่อนไหว หรือทางร่างกาย ทางจิตใจหรือพฤติกรรม ทางสติปัญญา ทางการเรียนรู้ ทางออทิสติก และพิการซ้ําซ้อน ทั้งนี้ มีเด็กที่สามารถช่วยเหลือตัวเองได้ จํานวน 59 คน ช่วยเหลือตัวเองได้บ้าง จํานวน 161 คน ช่วยเหลือตัวเองไม่ได้ จํานวน 81 คน และนอนติดเตียง จํานวน 85 คน
รัฐบาลไทย-ข่าวทำเนียบรัฐบาล-ศธ.จัดพิธีบรรพชาอุปสมบทถวายเป็นพระราชกุศล
วันอังคารที่ 11 เมษายน 2560
ศธ.จัดพิธีบรรพชาอุปสมบทถวายเป็นพระราชกุศล
กระทรวงศึกษาธิการ จัดพิธีบรรพชาอุปสมบทข้าราชการ บุคลากร นักเรียน นิสิตนักศึกษา เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช จํานวน 9,989 รูปทั่วประเทศ
เมื่อวันจันทร์ที่ 10 เมษายน 2560 เวลา 8.00 น. นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานพิธีบรรพชาอุปสมบทข้าราชการ บุคลากร นักเรียน นิสิตนักศึกษา ตามโครงการบรรพชาอุปสมบท "ทําดีเพื่อพ่อ" ของกระทรวงศึกษาธิการ  ณ สนามหญ้าหน้ากระทรวงศึกษาธิการ  โดยมี  ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ,   พล.ท.โกศล ประทุมชาติ ที่ปรึกษารัฐมนตรีว่าการกระทรวงศึกษาธิการ, นายชัยพฤกษ์ เสรีรักษ์ ปลัดกระทรวงศึกษาธิการ, ผู้บริหารองค์กรหลักและหน่วยงานในกํากับ ตลอดจนข้าราชการและประชาชนเข้าร่วมพิธีจํานวนมาก
นพ.ธีระเกียรติ เจริญเศรษฐศิลป์ กล่าวว่า การบรรพชาอุปสมบทตามโครงการดังกล่าว  กําหนดจัดขึ้นทั่วประเทศเป็นเวลา 9 วัน ระหว่างวันที่ 10-18 เมษายน 2560   โดยมีผู้สมัครใจเข้าร่วมบรรพชาอุปสมบทครั้งนี้จํานวน 9,989 รูปทั่วประเทศ ในส่วนของกระทรวงศึกษาธิการมีผู้เข้าร่วมบรรพชาอุปสมบท จํานวน 89 รูป จัดขึ้นโดยมีวัตถุประสงค์เพื่อรําลึกถึงพระมหากรุณาธิคุณและถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช และเพื่อเป็นการเทิดทูนสถาบันพระมหากษัตริย์ รวมทั้งเป็นการดําเนินงานที่สอดคล้องตามนโยบายและแนวทางของรัฐบาลในการส่งเสริมความเป็นไทย ด้วยการนําศาสนา ศิลปะ วัฒนธรรม และความเป็นไทย  มาสร้างสรรค์สังคมไทย  มีการธํารงรักษาไว้ซึ่งสถาบันพระมหากษัตริย์ให้คงอยู่ยั่งยืนตลอดไป
โดยผู้เข้าร่วมบรรพชาอุปสมบท  จะได้รับการศึกษา อบรม ตามหลักสูตรศาสนศึกษาสําหรับผู้บวชระยะสั้น  ของคณะกรรมการการศึกษาของคณะสงฆ์ และวิชาอื่น  ๆ เพื่อเป็นการสร้างเสริมประสบการณ์ให้สามารถนําหลักธรรมไปประยุกต์ใช้ในชีวิตประจําวัน พัฒนาตนเองให้เป็นพลเมืองที่ดีของชาติสืบไป
สําหรับโครงการ "ทําดีเพื่อพ่อ"  นอกจากจะมีกิจกรรมบรรพชาอุปสมบทดังกล่าวแล้ว ยังมีกิจกรรมอื่น ๆ ที่จัดขึ้นในช่วงเวลาดังกล่าว คือ   กิจกรรมการจัดนิทรรศการการฝึกอาชีพและจําหน่ายผลิตภัณฑ์ และกิจกรรมปลูกป่าร่วมใจทําดีเพื่อพ่อ
รัฐบาลไทย-ข่าวทำเนียบรัฐบาล-​การประชุมคณะทำงานเจ้าหน้าที่อาวุโสกลาโหมอาเซียน และการประชุมคณะทำงานเจ้าหน้าที่อาวุโสกลาโหมอาเซียนกับเจ้าหน้าที่อาวุโสกลาโหมประเทศคู่เจรจา
วันจันทร์ที่ 25 กุมภาพันธ์ 2562
​การประชุมคณะทํางานเจ้าหน้าที่อาวุโสกลาโหมอาเซียน และการประชุมคณะทํางานเจ้าหน้าที่อาวุโสกลาโหมอาเซียนกับเจ้าหน้าที่อาวุโสกลาโหมประเทศคู่เจรจา
ปีนี้ประเทศไทยของเรา โดยกระทรวงกลาโหม เป็นเจ้าภาพการประชุมรัฐมนตรีกลาโหมอาเซียนหรือ ADMM และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา หรือ ADMM-Plus เพื่อให้ประเทศสมาชิกได้หารือถึงความร่วมมือด้านความมั่นคงร่วมกัน
ปีนี้ประเทศไทยของเรา โดยกระทรวงกลาโหม เป็นเจ้าภาพการประชุมรัฐมนตรีกลาโหมอาเซียนหรือ ADMM และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา หรือ ADMM-Plus เพื่อให้ประเทศสมาชิกได้หารือถึงความร่วมมือด้านความมั่นคงร่วมกัน เช่น การรักษาสันติภาพ การฝึกผสมทางทะเล การแก้ไขปัญหาการทําประมงผิดกฎหมาย การจัดการแนวชายแดนรวมทั้งการเสนอความคิดริเริ่มใหม่ๆเพื่อพัฒนาไปพร้อมกัน
โดยจะเริ่มประชุมคณะทํางานเจ้าหน้าที่อาวุโสกลาโหมอาเซียน และประเทศคู่เจรจา เพื่อกําหนดหัวข้อการหารือในวันที่ ๒๖ ก.พ. - ๑ มี.ค.๖๒ ณ โรงแรมดุสิตธานี ลากูน่า จ.ภูเก็ต
รัฐบาลไทย-ข่าวทำเนียบรัฐบาล-นายกรัฐมนตรีเผยการจัดรายการทุกคืนวันศุกร์ เนื้อหาเป็นเรื่องการบริหารราชการ ไม่ได้พูดถึงการเมือง หรือหาเสียงให้กับพรรคการเมือง
วันอังคารที่ 12 กุมภาพันธ์ 2562
นายกรัฐมนตรีเผยการจัดรายการทุกคืนวันศุกร์ เนื้อหาเป็นเรื่องการบริหารราชการ ไม่ได้พูดถึงการเมือง หรือหาเสียงให้กับพรรคการเมือง
นายกรัฐมนตรีเผยการจัดรายการทุกคืนวันศุกร์ เนื้อหาเป็นเรื่องการบริหารราชการ ไม่ได้พูดถึงการเมือง หรือหาเสียงให้กับพรรคการเมือง
วันนี้ (12 กุมภาพันธ์ 2562) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการจัดรายการทุกคืนวันศุกร์ว่า เนื้อหารายการเป็นเรื่องของการบริหารราชการ ไม่มีการพูดถึงการเมือง หรือหาเสียงให้กับพรรคการเมือง ขอให้เข้าใจด้วย ซึ่งจําเป็นต้องสื่อสารเพื่อให้ประชาชนเรียนรู้ รับรู้ว่ามีการแก้ปัญหาอย่างไร และวิธีการที่ถูกต้องเป็นอย่างไร
-------------------------------------
รัฐบาลไทย-ข่าวทำเนียบรัฐบาล-สธ.ร่วมกับภาคีเครือข่ายพัฒนาการดำเนินงานอาหารปลอดภัยของประเทศสู่ยุค 4.0
วันอาทิตย์ที่ 2 ธันวาคม 2561
สธ.ร่วมกับภาคีเครือข่ายพัฒนาการดําเนินงานอาหารปลอดภัยของประเทศสู่ยุค 4.0
กระทรวงสาธารณสุขร่วมกับภาคีเครือข่ายพัฒนาการดําเนินงานอาหารปลอดภัยของประเทศสู่ยุค 4.0 เร่งปรับปรุงกฎระเบียบให้ทันสมัย ใช้เทคโนโลยีสารสนเทศช่วยทํางาน และพัฒนาผู้ประกอบการ – ผู้บริโภคให้ตระหนักเรื่องอาหารปลอดภัย เผยขณะนี้มีต้นแบบจังหวัดอาหารปลอดภัย 12 แห
นายแพทย์พิศิษฐ์ ศรีประเสริฐ รองปลัดกระทรวงสาธารณสุข กล่าวว่า กระทรวงสาธารณสุขได้ขับเคลื่อนอาหารปลอดภัยของประเทศสู่ยุค 4.0 ร่วมกับภาคีเครือข่าย อาทิ กระทรวงเกษตรและสหกรณ์ กระทรวงพาณิชย์ และอีกหลายหน่วยงาน โดยมีกลยุทธ์เร่งพัฒนาใน 3 ส่วนหลัก คือ 1.พัฒนากฎระเบียบให้ทันสมัย ปฏิบัติได้จริง สนับสนุนผู้ประกอบการเน้นความปลอดภัยเป็นสําคัญ และบังคับใช้กฎหมายอย่างจริงจัง 2.นําเทคโนโลยีสารสนเทศช่วยในการทํางานเพื่อให้ก้าวสู่องค์กรดิจิทัลทั้งระบบฐานข้อมูล ระบบแจ้งเตือน และการเชื่อมโยงฐานข้อมูลกับหน่วยงานที่เกี่ยวข้อง 3.พัฒนาทักษะเจ้าหน้าที่ สร้างจิตสํานึกด้านอาหารปลอดภัยให้แก่ผู้ประกอบการและสนับสนุนผู้บริโภคให้มีความรู้เท่าทันทางสุขภาพ
ในการดําเนินงานด้านอาหารปลอดภัยขณะนี้ มีจังหวัดต้นแบบอาหารปลอดภัยแล้ว 12 จังหวัด คือ ลําปาง ระนอง ชัยภูมิ สระบุรี นครราชสีมา อุบลราชธานี พัทลุง น่าน เพชรบูรณ์ กาฬสินธุ์ สงขลา และสมุทรสาคร มีขั้นตอนการปฏิบัติงานและระบบการกํากับควบคุมอาหารปลอดภัยตามหลักสากลCODEX (CCFICS) และกฎอนามัยระหว่างประเทศด้านความปลอดภัยอาหาร (IHR)สร้างความเชื่อมั่นให้แก่ประชาชนโดยอาหารสด เนื้อสัตว์ พืชผัก ผลไม้ ทุกชนิดที่เป็นอาหารจากภาคการเกษตร ในจังหวัดต้นแบบได้รับการตรวจสอบคุณภาพให้มีความปลอดภัยต่อผู้บริโภคตลอดห่วงโซ่อาหาร และตั้งเป้าจะขยายจังหวัดต้นแบบอย่างต่อเนื่อง
******************************** 2 ธันวาคม 2561
รัฐบาลไทย-ข่าวทำเนียบรัฐบาล-แม่ทัพอุทยานวิทย์ฯไทย ปักธงบทบาทผู้นำในเวทีระดับโลก
วันพฤหัสบดีที่ 7 พฤศจิกายน 2562
แม่ทัพอุทยานวิทย์ฯไทย ปักธงบทบาทผู้นําในเวทีระดับโลก
แม่ทัพอุทยานวิทย์ฯไทย ปักธงบทบาทผู้นําในเวทีระดับโลก
นางสุวิภา วรรณสาธพ ผู้ช่วยผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) ได้รับการเลือกตั้งให้ดํารงตําแหน่งประธานประจําภูมิภาคเอเชียแปซิฟิคของสมาคมอุทยานวิทยาศาสตร์นานาชาติ(International Association of Science Parks and Areas of Innovation, IASP)นับเป็นก้าวสําคัญของไทย ที่จะเพิ่มศักยภาพการแข่งขันของธุรกิจด้านวิทยาศาสตร์ เทคโนโลยี และนวัตกรรม (วทน.) ในเวทีโลก
เมื่อเร็วๆนี้ สมาคมอุทยานวิทยาศาสตร์นานาชาติ ได้จัดงานประชุมนานาชาติ 36TH IASP WORLD CONFERENCE2019 ณ เมืองน็องต์ ประเทศฝรั่งเศส ซึ่งเป็นการรวมเครือข่ายของอุทยานวิทยาศาสตร์และArea of Innovationจากทั่วโลก โดยมีวัตถุประสงค์เพื่อเชื่อมโยงเครือข่ายความร่วมมือด้านวิทยาศาสตร์และเทคโนโลยี และเสริมสร้างขีดความสามารถการแข่งขันของผู้ประกอบการนวัตกรรม อันนําไปสู่การเติบโตของภาคเศรษฐกิจระดับโลก ตลอดจนการถ่ายทอดด้านองค์ความรู้และเทคโนโลยีสู่Science, technology & research parks (STPs)ทั่วโลกพร้อมกันนี้ที่ประชุมได้พิจารณาให้นางสุวิภา วรรณสาธพ ผู้ช่วยผู้อํานวยการ สวทช. ในฐานะผู้อํานวยการอุทยานวิทยาศาสตร์ประเทศไทยดํารงตําแหน่งประธานประจําภูมิภาคเอเชียแปซิฟิคของสมาคมอุทยานวิทยาศาสตร์นานาชาติ(International Association of Science Parks and Areas of Innovation, IASP)โดยมีวาระ2ปี(ค.ศ.2019-2020)มีสมาชิกเป็นอุทยานวิทยาศาสตร์ต่างๆ กว่า350แห่ง จาก 74ประเทศทั่วโลก
นางสุวิภากล่าวว่า “การเข้ารับตําแหน่งในครั้งนี้ จะเป็นโอกาสดีที่ไทยจะใช้ประโยชน์จากเครือข่ายอุทยานวิทยาศาสตร์นี้เป็นสะพานเชื่อมธุรกิจและขยายความร่วมมือและตลาดต่างประเทศให้กับผู้ประกอบการและส่งเสริมให้นานาชาติเห็นถึงศักยภาพของอุทยานวิทยาศาสตร์ในไทยและดึงดูดให้มาลงทุน อันจะช่วยเพิ่มขีดความสามารถให้กับผู้ประกอบการไทยในเวทีโลก”
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นรม. กล่าวเชิญชวนประชาชนและทุกภาคส่วนร่วมงาน ประชุมวิชาการและมหกรรมการแสดงผลงาน 100 ปี การสาธารณสุขไทย 18 – 21 ก.ค. 61 ณ ศูนย์การแสดงสินค้าและการประชุมอิมแพค เมืองทองธานี
วันพุธที่ 18 กรกฎาคม 2561
นรม. กล่าวเชิญชวนประชาชนและทุกภาคส่วนร่วมงาน ประชุมวิชาการและมหกรรมการแสดงผลงาน 100 ปี การสาธารณสุขไทย 18 – 21 ก.ค. 61 ณ ศูนย์การแสดงสินค้าและการประชุมอิมแพค เมืองทองธานี
นรม. กล่าวเชิญชวนประชาชนและทุกภาคส่วนร่วมงาน ประชุมวิชาการและมหกรรมการแสดงผลงาน 100 ปี การสาธารณสุขไทย 18 – 21 กรกฎาคม 2561 ณ ศูนย์การแสดงสินค้าและการประชุมอิมแพค เมืองทองธานี จ.นนทบุรี
วันนี้ (17 กรกฎาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายแพทย์เกียรติภูมิ วงค์รจิต อธิบดีกรมการแพทย์แผนไทยและการแพทย์ทางเลือก กระทรวงสาธารณสุข พร้อมด้วยตัวแทนคณะภาคีเครือข่ายทั้งภาครัฐและภาคเอกชน นําคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงานประชุมวิชาการและมหกรรมการแสดงผลงาน 100 ปี การสาธารณสุขไทยในโอกาสเฉลิมฉลองครบรอบ 100 ปีการสาธารณสุขไทยและงานมหกรรมสมุนไพรแห่งชาติ ครั้งที่ 15 ภายใต้แนวคิด “โลกมั่นใจ สมุนไพรไทย ภูมิปัญญาไทย” 18 – 21 กรกฎาคม 2561 ณ ศูนย์การแสดงสินค้าและการประชุมอิมแพค เมืองทองธานี จังหวัดนนทบุรี
โอกาสนี้ อธิบดีกรมการแพทย์แผนไทยและการแพทย์ทางเลือกได้นํานายกรัฐมนตรี เยี่ยมชมนิทรรศการเกี่ยวกับผลิตภัณฑ์สมุนไพรและภูมิปัญญาท้องถิ่น ซึ่งมีการพัฒนา ศึกษา วิจัย พร้อมแปรรูปเชิงพาณิชย์เพื่อต่อยอดเศรษฐกิจให้แก่ชุมชน ด้านการสร้างเสริมรายได้ตามวิถีชุมชนในการผลิตสมุนไพรไทยในรูปแบบเครื่องสําอาง เครื่องดื่มแปรรูป อาหารเสริม ยาสมุนไพร และลูกประคบสมุนไพร และอื่น ๆ อีกมากมาย ส่งผลให้ปัจจุบันประเทศไทยมีรายได้จากการส่งออกสมุนไพรในรูปแบบผลิตภัณฑ์ต่าง ๆ ดังกล่าวกว่า 30,000 ล้านบาท
ทั้งนี้ นายกรัฐมนตรีได้แสดงความชื่นชมและให้ความสนใจในนิทรรการและผลิตภัณฑ์เกี่ยวกับสมุนไพรไทยเป็นอย่างมาก พร้อมกล่าวเชิญชวนประชาชนทุกภาคส่วนไปร่วมมหกรรมสมุนไพรทย ดังกล่าว ซึ่งจัดขึ้นระหว่างวันที่ 18 – 21 กรกฎาคม 2561 เวลา 09.00-20.00 น. ณ อาคารชาแลนเจอร์ 1-2 และห้องประชุมจูปิเตอร์ 4-16 ณ ศูนย์การแสดงสินค้าและการประชุมอิมแพค เมืองทองธานี จ.นนทบุรี
......................................................................
กลุ่มประชาสัมพันธ์และเผยแพร่ สํานักโฆก
รัฐบาลไทย-ข่าวทำเนียบรัฐบาล-กรุงไทยลุย QR Code ที่ภาคเหนือ เน้นจุดเด่นเพียง 3 สเต็ป สแกนจ่าย ง่ายนิดเดียว
วันพฤหัสบดีที่ 30 พฤศจิกายน 2560
กรุงไทยลุย QR Code ที่ภาคเหนือ เน้นจุดเด่นเพียง 3 สเต็ป สแกนจ่าย ง่ายนิดเดียว
นายปวิณ ชํานิประศาสน์ ผู้ว่าราชการจังหวัดเชียงใหม่ เป็นประธานเปิดงานเชียงใหม่ ช้อป ชิม ชม สแกนจ่าย #ง่ายติ๊ดเดียว ณ ศาลากลางจังหวัดเชียงใหม่ พร้อมด้วย นายผยง ศรีวณิช กรรมการผู้จัดการใหญ่ ธ.กรุงไทย โดยร่วมกันปล่อยขบวนรถประชาสัมพันธ์รอบเมืองเชียงใหม่
ในวันนี้ (30 พฤศจิกายน 2560) นายปวิณ ชํานิประศาสน์ ผู้ว่าราชการจังหวัดเชียงใหม่ เป็นประธานเปิดงานเชียงใหม่ ช้อป ชิม ชม สแกนจ่าย #ง่ายติ๊ดเดียว ณ ศาลากลางจังหวัดเชียงใหม่ พร้อมด้วย นายผยง ศรีวณิช กรรมการผู้จัดการใหญ่ ธนาคารกรุงไทย โดยร่วมกันปล่อยขบวนรถประชาสัมพันธ์รอบเมืองเชียงใหม่ เพื่อชักชวนประชาชนมาร่วมสัมผัสประสบการณ์ใหม่ในการชําระค่าสินค้าและบริการด้วย KRUNGTHAI QR Code ซึ่งมีความโดดเด่นและใช้งานง่ายเพียง 3 สเต็ป แค่สแกน QR Code ของร้านค้า ระบุจํานวนเงิน และ PIN ยืนยันการทํารายการ ก็สามารถชําระเงินได้ทันที
ธนาคารกรุงไทยได้ลงพื้นที่ทั่วจังหวัดเชียงใหม่ เพื่อรับสมัครร้านค้ารับ QR Code “เป๋าตุง กรุงไทย” ตามแหล่งชุมชน แหล่งรวมความทันสมัย ร้านอาหาร ย่านบันเทิง รวมทั้งศูนย์การค้าเมญ่า เชียงใหม่ ไลฟ์สไตล์ช็อปปิ้งเซ็นเตอร์ นอกจากนี้ ธนาคารได้มอบสิทธิพิเศษในวันงาน โดยร้านค้าที่สมัครรับ QR Code “เป๋าตุง กรุงไทย” รับสิทธิ์ซื้อโทรศัพท์มือถือ true ในราคาพิเศษ ส่วนลูกค้าที่จ่ายด้วย KRUNGTHAI QR Code ผ่าน KTB netbank ตามกําหนด จะได้สิทธิพิเศษ 2 ต่อ ต่อที่ 1 รับเครดิตเงินคืน 100 บาท และต่อที่ 2 เมื่อใช้จ่ายที่เมญ่า เชียงใหม่ ไลฟ์สไตล์ช็อปปิ้งเซ็นเตอร์ รับฟรี บัตรชมภาพยนตร์ในเครือเอส เอฟ
การชําระเงินด้วย KRUNGTHAI QR Code ช่วยให้ผู้ซื้อสามารถชําระค่าสินค้าได้สะดวกและปลอดภัย ไม่ต้องพกเงินสด โดยสามารถใช้งานได้ง่ายที่สุดเพียง 3 สเต็ปผ่าน KTB netbank สแกน ระบุจํานวนเงิน พร้อม PIN การทํารายการก็เสร็จสิ้น ด้านผู้ขาย เพียงสมัครร้านค้า “เป๋าตุง กรุงไทย” พร้อมดาวน์โหลดแอปพลิเคชันเป๋าตุง ก็สามารถรับชําระค่าสินค้าและบริการได้ทันที ลดปัญหาการทอนเงิน พร้อมบริการแจ้งเตือนเมื่อเงินเข้าบัญชี
ทั้งนี้ ธนาคารกรุงไทยเป็น 1 ใน 5 ธนาคารแรกที่ธนาคารแห่งประเทศไทย อนุญาตให้สามารถให้บริการ QR Code ได้ทั่วประเทศ และที่ผ่านมาได้ติดตั้ง QR Code ที่ร้านค้าและศูนย์อาหารในหน่วยงานราชการและกระทรวงต่าง ๆ รวมทั้ง ตลาด อ.ต.ก. ตลาดสามชุก จ.สุพรรณบุรี ตลาดกรุงศรี จ.พระนครศรีอยุธยา ตลาดเซฟวัน จ.นครราชสีมา สามแยกอู่เรือ ถนนต่อเรือ จ.พังงา ตลาดตองแปด ขอนแก่น ถนนคนเดินกระบี่ และตลาดกิมหยง จ.สงขลา โดยธนาคารมีแผนขยายการให้บริการไปยังพื้นที่อื่นๆ ที่มีศักยภาพครอบคลุมทั่วประเทศ
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ประมาณการเศรษฐกิจไทยปี 2560 ขยายตัวอยู่ที่ร้อยละ 3.5
วันศุกร์ที่ 4 สิงหาคม 2560
ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ประมาณการเศรษฐกิจไทยปี 2560 ขยายตัวอยู่ที่ร้อยละ 3.5
ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสินได้คาดการณ์เศรษฐกิจไทยปี 2560 ขยายตัวอยู่ที่ร้อยละ 3.5
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสินได้คาดการณ์เศรษฐกิจไทยปี 2560 ขยายตัวอยู่ที่ร้อยละ 3.5 โดยการขยายตัวจะปรับตัวเร่งขึ้นในช่วงครึ่งปีหลัง จากแรงขับเคลื่อนของภาคการส่งออกที่มีแนวโน้มขยายตัวได้ดี ประกอบกับการบริโภคภาคเอกชนที่จะขยายตัวดีขึ้นจากเม็ดเงินกระตุ้นเศรษฐกิจที่คาดว่าจะเข้าสู่ระบบในช่วงครึ่งปีหลังรวมทั้งจํานวนนักท่องเที่ยวที่จะเพิ่มขึ้นในฤดูกาลท่องเที่ยวปลายปี ขณะเดียวกันการดําเนินนโยบายการเงินแบบผ่อนคลายมีส่วนช่วยสนับสนุนให้เศรษฐกิจขยายตัวดีขึ้น
สําหรับปัจจัยที่สนับสนุนเศรษฐกิจไทยในปี 2560 ได้แก่ การลงทุนและการใช้จ่ายของภาครัฐซึ่งยังคงเป็นเครื่องยนต์หลักของการขับเคลื่อนเศรษฐกิจไทยจากการลงทุนในโครงสร้างพื้นฐานและมีมาตรการกระตุ้นเศรษฐกิจอย่างต่อเนื่อง รวมทั้งภาคการส่งออกสินค้าที่คาดว่าจะปรับตัวดีขึ้นจากภาวะเศรษฐกิจของประเทศคู่ค้าที่มีแนวโน้มขยายตัวต่อเนื่อง สําหรับการบริโภคภาคเอกชนมีแนวโน้มขยายตัวจากรายได้ครัวเรือนในภาคเกษตรและภาคบริการที่มีแนวโน้มปรับตัวดีขึ้น ประกอบกับคาดว่าจะมีเม็ดเงินกระตุ้นเศรษฐกิจจากมาตรการของภาครัฐ อาทิ เงินช่วยเหลือจากรัฐบาลผ่านโครงการลงทะเบียนเพื่อสวัสดิการแห่งรัฐจะทําให้บรรยากาศในการจับจ่ายช่วงปลายปีดีขึ้น การลงทุนภาคเอกชนมีสัญญาณฟื้นตัวตามภาคการส่งออก และความคืบหน้าของโครงการโครงสร้างพื้นฐานต่างๆ
อย่างไรก็ตามยังคงมีปัจจัยลบที่จะกระทบต่อการขยายตัวทางเศรษฐกิจซึ่งประกอบด้วย ระดับหนี้ครัวเรือนที่ยังคงอยู่ในระดับสูง ความต่อเนื่องของการลงทุนภาคเอกชน และความชัดเจนทางการเมือง รวมถึงความผันผวนของตลาดการเงิน อัตราแลกเปลี่ยนซึ่งเป็นผลจากนโยบายการเงินและการกีดกันทางการค้าของประเทศเศรษฐกิจหลักซึ่งอาจส่งผลกระทบต่อภาคการส่งออกของไทยได้
รัฐบาลไทย-ข่าวทำเนียบรัฐบาล-ทส.จัดกิจกรรม “Khao Sok Halfmarathon” วิ่งเพื่อผู้พิทักษ์ป่า ครั้งที่ 3
วันอาทิตย์ที่ 26 มกราคม 2563
ทส.จัดกิจกรรม “Khao Sok Halfmarathon” วิ่งเพื่อผู้พิทักษ์ป่า ครั้งที่ 3
ทส.จัดกิจกรรม “Khao Sok Halfmarathon” วิ่งเพื่อผู้พิทักษ์ป่า ครั้งที่ 3
ทส.จัดกิจกรรม “Khao Sok Halfmarathon” วิ่งเพื่อผู้พิทักษ์ป่า ครั้งที่ 3
วันนี้ (26 ม.ค. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรมวิ่งเพื่อการกุศล “Khao Sok Halfmarathon” Run for Ranger 3 rd วิ่งเพื่อผู้พิทักษ์ป่า ครั้งที่ 3 ซึ่งรายได้หลังหักค่าใช้จ่าย จะนําไปสมทบกองทุนมูลนิธิผู้พิทักษ์ป่าและรักษาทะเล  ในการช่วยเหลือเจ้าหน้าที่พิทักษ์ป่าที่ได้รับบาดเจ็บจากการปฏิบัติหน้าที่ปกป้อง คุ้มครอง ทรัพยากรธรรมชาติและสิ่งแวดล้อม โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นักวิ่งจากทั่วประเทศ ส่วนราชการ ภาคเอกชน และประชาชนเข้าร่วมกว่า 6,000 คน ณ เขื่อนรัชชประภา อําเภอบ้านตาขุน จังหวัดสุราษฎร์ธานี
นายวราวุธ ศิลปอาชา กล่าวว่า "ความเข้มแข็งขององค์กร อยู่ที่ความเข้มแข็งของเจ้าหน้าที่ทุกคน"
ซึ่งกระทรวงทรัพยากรธรรมชาติและสิ่งแวดล้อม มีเจ้าหน้าที่ผู้พิทักษ์ป่าปฏิบัติงานอยู่ทั่วประเทศกว่า 20,000 คน ดังนั้น การจัดกิจกรรมในครั้งนี้ จะเป็นการสร้างขวัญกําลังใจให้แก่เจ้าหน้าที่พิทักษ์ป่าทุกคน และส่งเสริมการมีส่วนร่วมในการพิทักษ์ผืนป่าอันเป็นสมบัติของชาติ อีกทั้งยังหวังให้ประชาชนทุกเพศทุกวัย หันมาสนใจการออกกําลังกายเพื่อส่งเสริมสุขภาพที่ดี ส่งเสริมการท่องเที่ยวในพื้นที่และใกล้เคียงและสนับสนุนเงินสวัสดิการให้แก่เจ้าหน้าที่พิทักษ์อีกด้วย
สําหรับการวิ่งครั้งนี้แบ่งเป็น 4 ระยะ คือ 1. ฟันรัน คิดส์ สําหรับเด็กอายุต่ํากว่า 10 ปี ระยะทาง 2.5 กิโลเมตร 2. ฟันรัน ระยะทาง 3.6 กิโลเมตร 3. มินิมาราธอน ระยะทาง 11.8 กิโลเมตร และ 4. ฮาล์ฟมาราธอน ระยะทาง 21.8 กิโลเมตร โดยภายในงานยังมีการจัดแสดงนิทรรศการประชาสัมพันธ์และผลงานสําคัญจากหน่วยงานต่างๆ เช่น การลด ละ เลิกใช้ถุงพลาสติก ตามโครงการ "ทําความดีด้วยหัวใจ ลดภัยสิ่งแวดล้อม" ลดรับ ลดให้ ลดใช้ ถุงพลาสติกหูหิ้วและโฟม การจัดการท่องเที่ยวเชิงนิเวศ เป็นต้น
รัฐบาลไทย-ข่าวทำเนียบรัฐบาล-ศธ.จัดพิธีทำบุญตักบาตรถวายพระราชกุศล และร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันอังคารที่ 14 สิงหาคม 2561
ศธ.จัดพิธีทําบุญตักบาตรถวายพระราชกุศล และร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
กระทรวงศึกษาธิการ (ศธ.) จัดพิธีทําบุญตักบาตร ถวายพระราชกุศล และร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
กระทรวงศึกษาธิการ (ศธ.) จัดพิธีทําบุญตักบาตร ถวายพระราชกุศล และร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธาน พร้อมด้วย พล.อ.สุรเชษฐ์ ชัยวงศ์ และ ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ ตลอดจนผู้บริหาร ข้าราชการ และบุคลากรกระทรวงศึกษาธิการ เข้าร่วมพิธี
วันนี้ (วันอาทิตย์ที่ 12 สิงหาคม 2561) เวลา 7.30 น. ณ สนามหน้ากระทรวงศึกษาธิการนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานในพิธีเจริญพระพุทธมนต์ ถวายจตุปัจจัยไทยธรรมแด่พระสงฆ์ 10 รูป พร้อมทําบุญตักบาตรพระสงฆ์ เพื่อถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 โดยมีรัฐมนตรีช่วยว่าการกระทรวงศึกษาธิการ (พล.อ.สุรเชษฐ์ ชัยวงศ์ และศาสตราจารย์คลินิก นพ.อุดม คชินทร) ตลอดจนปลัดกระทรวงศึกษาธิการ และคณะผู้บริหาร ข้าราชการ และบุคลากรกระทรวงศึกษาธิการ เข้าร่วมพิธี
จากนั้นในเวลา 08.15 น.รัฐมนตรีว่าการกระทรวงศึกษาธิการ และคณะผู้บริหารกระทรวงศึกษาธิการ ได้ร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 ณ อาคารราชวัลลภ กระทรวงศึกษาธิการ
เวลา 9.00 น.รัฐมนตรีว่าการกระทรวงศึกษาธิการ และคณะผู้บริหารกระทรวงศึกษาธิการ ได้เดินทางไปร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 ณ พระบรมมหาราชวัง
สําหรับ “วันแม่แห่งชาติ” ประจําปี 2561 สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ได้ทรงพระกรุณาโปรดเกล้าฯ พระราชทานคําขวัญ ความว่า “เมื่อเรารวมกําลังกันทั้งชาติ ย่อมสามารถช่วยไทยไขปัญหา ผนึกแรงหลอมรวมร่วมปัญญา จักนําพาชาติตนรอดพ้นภัย”
Writtenbyกลุ่มประชาสัมพันธ์ สร. และกลุ่มสารนิเทศ สป.
Photo Creditกลุ่มประชาสัมพันธ์ สร. และกลุ่มสารนิเทศ สป.
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-“ไกด์ไลน์ฟู้ด เดลิเวอรี่” แนวทางเพื่อป้องกันปัญหาธุรกิจส่งอาหารออนไลน์
วันพฤหัสบดีที่ 13 สิงหาคม 2563
“ไกด์ไลน์ฟู้ด เดลิเวอรี่” แนวทางเพื่อป้องกันปัญหาธุรกิจส่งอาหารออนไลน์
--
#ไทยคู่ฟ้าหลังจากการระบาดของโรคโควิด-19 วิถีการใช้ชีวิตของคนในสังคมก็เป็นเปลี่ยนไป ธุรกิจต่าง ๆ ได้ปรับกลยุทธ์เป็นการดําเนินธุรกิจสมัยใหม่ New Normal โดยเฉพาะธุรกิจการส่งอาหารออนไลน์ที่เติบโตขึ้นอย่างรวดเร็ว ดังนั้น คณะกรรมการการแข่งขันทางการค้า (กขค.) จึงได้วางแนวทางปฏิบัติทางการค้าเพื่อให้เกิดความเป็นธรรมระหว่างผู้ประกอบธุรกิจให้บริการรับ และส่งอาหารผ่านช่องทางอิเล็กทรอนิกส์กับผู้ประกอบธุรกิจร้านอาหาร หรือที่เรียกว่า “ไกด์ไลน์ฟู้ด เดลิเวอรี่” แล้ว ขณะนี้อยู่ระหว่างเตรียมเปิดรับฟังความคิดเห็น เพื่อนําความคิดเห็นมาปรับปรุงก่อนจะออกประกาศบังคับใช้ต่อไป
สําหรับไกด์ไลน์ธุรกิจให้บริการฟู้ด เดลิเวอรี่มีเงื่อนไขที่ห้ามกระทําในเบื้องต้น คือ ห้ามเรียกรับผลประโยชน์ทางเศรษฐกิจที่ไม่เป็นธรรม เช่น
- การเรียกเก็บค่าส่วนแบ่งรายได้ในอัตราที่สูงเกินสมควร หรือแตกต่างกันระหว่างผู้ประกอบธุรกิจร้านอาหาร
- การเรียกเก็บอัตราค่าธรรมเนียมการโฆษณา ที่เป็นการเรียกเก็บโดยปราศจากความชัดเจน และไม่มีเหตุผลอันสมควร
- การเรียกเก็บค่าส่งเสริมการขายในโอกาสพิเศษทางการตลาด โดยไม่มีเหตุผลอันสมควร
- เรียกผลประโยชน์ทางเศรษฐกิจที่ไม่เป็นธรรมอื่น ๆ
ทั้งนี้ การแก้ไขเปลี่ยนแปลงอัตรา หรือวิธีการเรียกรับผลประโยชน์ทางเศรษฐกิจใด ๆ แพลตฟอร์มฟู้ด เดลิเวอรี่ จะต้องแจ้งให้ผู้ประกอบธุรกิจร้านอาหารทราบล่วงหน้าถึงเหตุผลและความจําเป็นในการเปลี่ยนแปลงในระยะเวลาที่เหมาะสม ขณะเดียวกันห้ามใช้อํานาจเหนือตลาดหรืออํานาจต่อรองที่เหนือกว่าอย่างไม่เป็นธรรม
Cr. สํานักงานคณะกรรมการการแข่งขันทางการค้า